Rafael Van Grieken: «La nova normativa d’acreditació del professorat dotarà de major garantia, transparència i eficiència al sistema»



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2015/04/2q/conferencia-aneca/&url=/com/noticies/2015/04/2q/conferencia-aneca/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2015/04/2q/conferencia-aneca/&url=/com/noticies/2015/04/2q/conferencia-aneca/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2015/04/2q/conferencia-aneca/&url=/com/noticies/2015/04/2q/conferencia-aneca/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2015/04/2q/conferencia-aneca/&url=/com/noticies/2015/04/2q/conferencia-aneca/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Rafael Van Grieken: «La nova normativa d’acreditació del professorat dotarà de major garantia, transparència i eficiència al sistema»

11/05/2015 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

[![







![Recurs d'imatge](/com/noticies/2015/04/2q/conferencia-aneca/index.jpg "No video playback capabilities, please download the video below")
](/com/noticies/2015/04/2q/conferencia-aneca/index.jpg)](http://www.svideo.uji.es/svideo_flash/minut/Director_ANECA_1min.ogv)

El director de l’Agència Nacional d’Avaluació de la Qualitat i Acreditació (ANECA), Rafael Van Grieken, ha impartit una conferència a la Universitat Jaume I en la qual ha abordat els canvis que suposa per a la normativa d’acreditació del professorat el projecte de Reial Decret que modifica el RD 1312/2007.

En la presentació de la conferència, el rector de l’UJI, Vicent Climent, ha assenyalat que l’actual panorama de crisi ha trencat la confiança d’algunes institucions públiques pel seu mal govern i disfuncions. No obstant això, ha afirmat que «les universitats espanyoles, especialment les universitats públiques, som un exemple de transparència, sostenibilitat, rendició de comptes, participació de la societat i esforç per la millora permanent de la qualitat. Crec que el sistema d’acreditació, sens dubte, ha servit per a millorar la qualitat de les universitats».

Van Grieken ha explicat que «l’objectiu de l’acreditació no és aconseguir l’excel·lència sinó garantir uns mínims de qualitat homogenis en tots els territoris donada la descentralització del sistema espanyol». En aquesta línia, ha assenyalat que «l’acreditació és necessària per les característiques del país, si no s’hauria de trobar una alternativa com ara que el finançament de les universitats estiguera lligat a resultats». Així mateix, ha apuntat que «amb la nova normativa es dotarà de major garantia, transparència  i eficiència al sistema».

A continuació, el director de l’ANECA ha posat de relleu algunes de les deficiències de l’actual acreditació com ara el fet que és un sistema excessivament quantitatiu; el caràcter indirecte o secundari de l’avaluació per l’agrupació en grans branques de coneixement d’àrees molt diverses entre sí; la dispersió que es produeix en els currículums per tractar d’aconseguir puntuació en els diferents apartats d’investigació, docència, formació i gestió; l’acumulació de mèrits d’escassa rellevància; la impossibilitat d’avaluar algunes àrees per indicadors insuficients o la barrera que suposa l’acreditació per a atraure professorat d’altres països.

Finalment, Van Grieken ha explicat algunes de les millores que introdueix la reforma. Així, amb la nova normativa es canvia la priorització dels mèrits, amb un major èmfasi en la investigació i la docència; es constitueixen comissions més especialitzades amb criteris més específics, i es combinen criteris quantitatius i qualitatius. Així mateix, amb la reforma s’obre la possibilitat de compensar amb activitats de gestió, activitat professional, transferència o formació la manca d’un mínim en docència o investigació, la qual cosa afavoreix que el professorat de fora puga ser avaluat i acreditat.

[Fotografies](http://ujiapps.uji.es/com/fotonoticies/arxiu/2015/04/28/conferencia-aneca/)

[Vídeo en diferents formats](http://www.svideo.uji.es/peli.php?codi=1694&lg=)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00